钦定古今图书集成/明伦汇编/闺媛典/第010卷 > 《盐商妇》前人
## 钦定古今图书集成/明伦汇编/闺媛典/第010卷 > 《盐商妇》前人

《盐》商妇，多金帛，不事田农与蚕绩。南北东西不失家，
风水为乡船作宅。本是扬州小家女，嫁得西江大商
客，绿鬟富。〈一作溜〉去金钗多，皓腕肥来银钏窄。前呼苍
头后叱婢，问尔因何得如此。婿作盐商十五年，不属
州县属天子。每年盐利入官时，少入官家多入私。官
家利薄私家厚，《盐铁尚书》远不知。何况江头鱼米贱，
红脍黄橙香稻饭。饱食浓妆倚柁楼，两朵红腮花欲
绽。盐商妇，有幸嫁盐商，终朝美饭食，终岁好衣裳。好
衣美食来何〈一作有来〉处，亦须惭愧《桑弘羊》。桑弘羊，死已
久，不独汉时今亦有。